CELEX: 32016R1007
Language: fi
Date: 2016-06-22 00:00:00
Title: Komission täytäntöönpanoasetus (EU) 2016/1007, annettu 22 päivänä kesäkuuta 2016, ammoniumkloridin hyväksymisestä lisäaineena muiden märehtijöiden kuin lihakaritsoiden, sekä kissojen ja koirien ruokinnassa (hyväksynnän haltija Latochema Co. Ltd) (ETA:n kannalta merkityksellinen teksti)

23.6.2016   
            
            
               FI
            
            
               Euroopan unionin virallinen lehti
            
            
               L 165/10
            
         KOMISSION TÄYTÄNTÖÖNPANOASETUS (EU) 2016/1007,
   annettu 22 päivänä kesäkuuta 2016,
   ammoniumkloridin hyväksymisestä lisäaineena muiden märehtijöiden kuin lihakaritsoiden, sekä kissojen ja koirien ruokinnassa (hyväksynnän haltija Latochema Co. Ltd)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Ammoniumkloridin hyväksyntää koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee ammoniumkloridin hyväksymistä märehtijöiden, kissojen ja koirien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Lisäaine on jo hyväksytty käytettäväksi lihakaritsoiden ruokinnassa komission täytäntöönpanoasetuksella (EU) N:o 832/2012 (2).
            
         
               (5)
            
            
               Euroopan elintarviketurvallisuusviranomainen, jäljempänä ‘elintarviketurvallisuusviranomainen‘, totesi 4 päivänä joulukuuta 2015 antamassaan lausunnossa (3), että ammoniumkloridivalmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sen käyttö voi laskea virtsan pH-arvoa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (6)
            
            
               Ammoniuminkloridin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu ammoniumkloridi eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission täytäntöönpanoasetus (EU) N:o 832/2012, annettu 17 päivänä syyskuuta 2012, ammoniumkloridivalmisteen hyväksymisestä lihakaritsoiden rehun lisäaineena (hyväksynnän haltija Latochema Co Ltd) (EUVL L 251, 18.9.2012, s. 27).
   
      (3)  EFSA Journal (2016); 14(1):4352.
   
      LIITE
      
                  Lisäaineen tunnistenu--mero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg lisäainetta/kg täysrehua, kosteuspitoisuus 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (virtsan pH-arvon alentaminen).
                  
               
            
                  4d7
               
               
                  Latochema Co. Ltd
               
               
                  Ammoniumkloridi
               
               
                  
                     Lisäaineen koostumus
                  
                  Ammoniumkloridi ≥ 99,5 %
                  Kiinteässä muodossa
                  
                     Tehoaineen kuvaus
                  
                  Ammoniumkloridi ≥ 99,5 %
                  NH4Cl CAS-numero: 12125-02-9
                  Natriumkloridi ≤ 0,5 %
                  Valmistettu kemiallisen synteesin avulla
                  
                     Analyysimenetelmä
                      (1)
                  
                  Ammoniumkloridipitoisuuden määrittäminen lisäaineesta: titraus natriumhydroksidilla (Euroopan farmakopean monografia 0007) tai hopeanitraatilla (JECFA:n monografia ammoniumkloridista).
               
               
                  Muut märehtijät kuin lihakaritsat
               
               
                  —
               
               
                   
               
               
                  10 000  korkeintaan kolme kuukautta kestävän ruokintakauden ajan
                  5 000  kolmen kuukauden ruokintakauden ylittävällä ajalla
               
               
                  
                              1.
                           
                           
                              Lisäaine sekoitetaan rehuseokseen esiseoksena.
                           
                        
                              2.
                           
                           
                              Rehualan toimijoiden on lisäaineen ja esiseosten käyttäjiä varten vahvistettava turvalliset työtavat ja asianmukaiset järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos vaaratilanteelle altistumista ei voida näiden järjestelyjen ja toimenpiteiden avulla vähentää hyväksyttävälle tasolle, lisäainetta ja esiseoksia käytettäessä on käytettävä asianmukaisia henkilönsuojaimia.
                           
                        
                              3.
                           
                           
                              Eri lähteistä saatava ammoniumkloridi ei saa ylittää sallittua enimmäismäärää märehtijöiden, kissojen ja koirien täysrehussa.
                           
                        
               
                  13. heinäkuuta 2026
               
            
                  Kissat
                  Koirat
               
               
                  5 000 
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.